Document ID: /roh_data/filtered/fineweb-2-filterrobots_roh.jsonl.gz/20732

Il Forum mundial d'economia a Tavau quinta para cun damain participants per l'onn che vegn. Sco la «Sonntags-Zeitung» scriva, vegnan probablamain radund 500 persunas ad esser il schaner 2021 al WEF. Fin uss avevi mintgamai tranter 2'500 e 3'000 persunas. Il WEF n'ha betg vulì commentar quai envers la gasetta.
Contracts main avantagius per ils hoteliers
Cun questa versiun vegnan ils hoteliers a Tavau a patir a moda particulara. Igl è vegnì ad ina rigurusa midada. Il WEF ha remplazzà ses contracts da trais onns cun tut ils hotels a Tavau cun contracts d'in onn. E quels prevesan mo pli trais enstagl da tschintg pernottaziuns. Quai munta era ch'il WEF quinta betg be cun damain participants mabain era cun in eveniment pli curt.
Ord l'archiv da SRF
La crisa da corona ha motivà il WEF da reflectar la grondezza a l'occurrenza.